A gane, a ziskane mil gwech o houblajou ;  Or halon el levenez, ni a ree evelto,  Or mouez veze kaset pell braz gand an hekleo.  Na kaer e vez dan hañvou reier braz Kerzadiou  Goloet oll a hlazvez, a vrug, a vokedou !  Plijaduruz eo gweled ar gwesped, ar gwenan,  O voned dar bokedou, o hleved o richan !  War gerreg braz Plougastell e kaver ar bleun aour,  Boked  hirbad Breiz-Izel, boked liorz ar paour ;  Al lann melen, ar balan, ar brug ruz a ziwan  War gerreg braz Plougastell anezo o-unan.  Da zeiz ar pardon brudet e Sant Yann Plougastell  Koz ha yaouank Kerzadiou a red war an uhel,  Beteg kern Roh-ar-Mêziou evid gweled ar ster  Goloet oll a vagou o vond war-zu ar gêr.  Ped gwech em-eus evet war gerreg ar Mêziou  Êr yahuz ar ster goant a walh mein on aochou !  Diwar Roh-Nivelenn an dudiusa sell  War Vrest ha war  ar porz, war barrez PlougasteIl !  Eno an den a zo vel pa larfen mezo,  Ker kaer e kaver peb tra er pellder tro-war-dro ;  Hag hep goulenn perag e galon, e spered,  Evel an alhweder a lez an traou krouet,  Evid pignad uhel, en neñv, da gaoud Doue  En-deus greet ker brao ar bed evid e vugale !  Livirit deom, ô reier, ha noh ket bet laket  War-dro parrez Plougastell, evel eur gouriz kaled,  Evid mired touez an dud kiziou ha feiz gwechall  Eneb tud fall ar  hêriou ha gwaskerien Vro-Hall ?  Chwi, reier, hoh-eus gwelet war zouar Plougastell  Nouzoh dare ped remzi o vond a-ziwar wel ;  Livirit deom-ni eta hag heñvel om hirio  Ouz ar Blougastelliz koz, pell braz a zo maro.  A ! reier, livirit choaz hag ar Blougastelliz  En amzeriou tremenet a yoa ker kreñv o feiz ;  Ha gwelet vezent neuze war gorvou o roched  O vond pell da bardona, giz gwir belerined ?  Ha douget ez oa gwechall doujañs vid ar bleo gwenn  Evel  maz eus hirio en on tiez kristen ?  A ! mirit, Plougastelliz, ho kiziou enoruz,  Mirit ho prageier gwenn, hag ho ponedou ruz,  Ho chupennou, glaz an neñv, dillad an amzer goz,  Bet douget gand ho tudou pell zo er baradoz.  Mirit ho feiz virvidig meulet e Breiz-lzel,  Ha mirit ho prezoneg evel eun dra zantel.  4